Inferno Metal Festival

Inferno Metal Festival (som regel bare referert til som Inferno eller Inferno-festivalen) er en norsk heavy metal-festival med ekstremmetal som arrangeres i Oslo hver påske.  

Festivalen ble startet av Borknagar-gitarist Jens F. Ryland og Jan-Martin Jensen i Radar Booking som et todagers-arrangement i 2001. Jensen hadde hatt et vellykket konsertarrangement i påsken året i forveien, og ønsket å teste konseptet videre. Ryland trakk seg fra festivalledelsen allerede etter andre utgave, for å fokusere på sin karriere som musiker.

Med unntak av de to pandemiårene 2020–2021 har festivalen blitt arrangert hvert år siden oppstarten, og per 2026 er Inferno den eldste metalfestivalen i Norge. 2003-utgaven ble kåret til det åttende viktigste musikkarrangementet i verden av musikkmagasinet Terrorizer sine lesere, og magasiner som Terrorizer, Metal Hammer og Scream Magazine har sponset festivalen.  

Hovedkonsertene avholdes på Rockefeller og John Dee, men det er også et ettermiddagsprogram med konserter på mindre utesteder, som Vaterland, Dattera til Hagen, Goldie, Kniven og Brewgata. Noen år har det også vært arrangert et såkalt kick-off i januar, i form av en konsertkveld der artistene for festivalen har blitt lansert. Disse arrangementene har stort sett vært i Oslo, men også i Trondheim.

Som festivalen Beyond The Gates i Bergen har Inferno-festivalen et «mer-program» der konsertpublikummet tilbys aktiviteter på dagtid. Et eksempel er Black Metal Bus Sightseeing; en guidet tur med Anders Odden til lokasjoner som har historisk interesse for fans av metal, blant annet platebutikken Helvete. 60 prosent av festivalbillettene til Inferno selges til utlandet, og festivalen trekker publikum fra over 50 land. Mer-programmet fikk derfor i 2019 tilskudd fra Forskningsrådet for perioden 2020–2023, for forskning på ringvirkningene for regionene der de to festivalene arrangeres.
 Inferno Music Conference (IMC) 
Parallelt med festivalen foregår konferansen «Inferno Music Conference (IMC)», med et hundretalls delegater; internasjonale festivalbookere, agenter, presse og PR-selskaper. 

Konferansen ble arrangert for første gang i 2006. I 2024 deltok tett på 300 delegater fra 36 land på paneldebatter og spørsmålsrunder, noe som gjør den til den største metal-konferansen i verden. 

IMC arrangeres i samarbeid med blant andre Fritt Ord, den internasjonale nyhetsportalen Metal Injection, Creo, Music Norway, BandOrg, AKKS, RadiOrakel, Utenriksdepartementet og Indie Recordings. Tidligere samarbeidspartnere inkluderer Innovasjon Norge og USAs ambassade.

 Inferno Tattoo Fair & Art Exhibition 
Som del av IMC arrangeres en tatoveringsmesse og en kunstutstilling samt salgsboder for kunstnerne. Utstillingen finner sted på dagtid, på festivalhotellet, mens tatoveringsmessa og salgsbodene holder til på Rockefeller.

Program
Alle festivalens programhefter foreligger i digitalt format på publiseringsplattformen Issuu.

 2026 
2.–5. april med: Deicide, Old Man’s Child, The Kovenant, Kanonenfieber, Incantation, Whoredom Rife, Darvaza, Perchta, Myr, Enslaved, Samael, Auðn, Morax, Forsmá, Tormentor, Firespawn, Mork, Carnivore A.D., Nihilvm, Abhorration, Homselvareg, Ruun, Hermit Dreams, Møl, Arachno, Gaddavír, Feversea, Senti, Cult of Luna, Der Weg einer Freiheit, Svarttjern, 1914, Sadistic Intent, Hulder, Zatokrev, Bizarrekult, Swartzheim, Gloombound, Angell, Raumer, Vigljós, Katla, MÍO, Galge, Speedslut, Euthanasia, Villmark, Riket, Yvris, SubNoir og Mortal Fear.

Kvelden før festivalstart skal et band bestående av medlemmer fra blant annet Troll, Den Saakaldte, Tilintetgjort, Dold Vorde Ens Navn, Zustand Null, Hevn III og Urarv med gjester markere 30-årsjubileet for Darkthrones aller siste konsert; «A Night of Unholy Black Metal», påskeaften 1996. Arrangementet er i samarbeid med en annen metalfestival; Orgivm Satanicvm.

 2025 
17.–20. april med: Behemoth, Satyricon, Abbath, 1349, Rotting Christ, Septicflesh, Batushka, Tsjuder, Tiamat, Kylesa, Aura Noir, Naglfar, Blood Incantation, Necrophobic, Cadaver, Schammasch, Gaera, Dødheimsgaard, Coven, Celeste, Minami Deutsch, In the woods..., Seth, Spectral Wound, Aeternus, Negative Plane, Sibiir, Non Est Deus, John Cxnnor, Lamentari, Kirkebrann, Violent Magic Orchestra, Bismarck, Abyssic, Bythos, Syn, Attan, Vorbid.

2025-utgaven bød på det høyeste antall artister i festivalens historie. Dette var også den første festivalen uten grunnlegger, festivalsjef og sjefsbooker Jan-Martin Jensen, som døde av kreft i februar samme år. Det ble foretatt en rekke markeringer til ære for Jensen under konsertene og andre arrangement, og han ble tildelt prisen Årets Bylarmer kort tid før han gikk bort.

 2024 
28.–31. mars med: Dimmu Borgir, Taake, At the Gates, Kampfar, Candlemass, Borknagar, Sólstafir, Finntroll, Me and That Man, Carpathian Forest, Cattle Decapitation, Cynic, Nordjevel, Orbit Culture, Winterfylleth, Keep of Kalessin, Vltimas, Arthur Brown, Misþyrming, Saor, Mantar, Koldbrann, Konvent, Khold, Tusmørke, Visegard, Imbalance, Nakkeknaekker, Celestial Scourge, Deception, Vomit Forth, Horrifier, H.P. Doomcraft, Inchoation, Terminal, Blodkvalt, Selvforakt, Deathbarrel.

 2023 
6.–9. april med: Emperor, Amorphis, Watain, Cannibal Corpse, Abbath, Nile, Elder, Arcturus, Godflesh, Dark Funeral, Unleashed, Crowbar, Wolves in the Throne Room, Uada, Odium, Sakis Tolis, Harakiri for the Sky, Urgehal, Vemod, Djevel, Nekromantheon.

 2022 
14.–17. april med blant andre: Kreator, Mayhem, Venom, Gorgoroth, Triumph of Death, Taake, Marduk, Ihsahn, Kampfar, Ved Buens Ende, Vreid, Cadaver, Einherjer, Myrkskog, Whoredom Rife, Djerv, Sylvaine.

 2020, 2021 
I 2020 og 2021 ble festivalen avlyst på grunn av koronaviruspandemien.

 2019 
18.–21. april med blant andre: Opeth, Dimmu Borgir, Hypocrisy, Bloodbath, Taake, 1349, Gaahls Wyrd, Batushka, Misþyrming, Aura Noir, Impaled Nazarene, Cor Scorpii, Nekromantheon, Inculter og Ragnarok.

På fredagen var det matinéprogram med fire konserter på utestedet Kniven i tillegg til hovedkonsertene på Rockefeller/John Dee.

Festivalhotellet var nå tilbake på The Hub igjen, etter to års oppussing.

 2018 
29. mars–1. april med blant andre: Emperor, Satyricon, Shining (SE) (erstatter for Katatonia), Dark Funeral, Obituary, Fleshgod Apocalypse, Ihsahn, Necrophobic, Ahab, Djevel, Tsjuder, Napalm Death og Carpathian Forest.

Emperor fremførte albumet Anthems to the Welkin at Dusk (1997) i sin helhet.

Dette var første året med alle fire dagene på Rockefeller/John Dee – også på onsdag, som til da hadde vært såkalt klubbdag. Mer enn 50 % av festivalpublikummet var tilreisende fra utlandet.

 2017 
12.–15. april med blant andre: Abbath, Carcass, Gorgoroth (25-årsjubileum), Destruction, Samael (30-årsjubileum), Borknagar, Belphegor, Primordial, Venom Inc., Crowbar, Red Harvest, Helheim, Slagmaur, Sarkom, Whoredom Rife, Befouled. Possessed var på plakaten men avlyste.

Scandic St. Olavs Plass var dette årets festivalhotell, fordi Clarion Hotel The Hub var under oppussing. Dette var for øvrig en retur til det aller første festivalhotellet, som den gang het Scandic Edderkoppen.

 2016 
23.–26. mars med blant andre: Mayhem, Nile, Sodom, Exodus, Marduk, Vader, Nifelheim, ICS Vortex, Blood Red Throne, Order, Gorguts, Craft, The 3rd Attempt, Mistur, Thaw, Psycroptic, Lucifer's Child, Orkan, Mork, Scarred og Abyssion.

 2015 
1.–4. april med blant andre: Behemoth, Enslaved, Bloodbath, My Dying Bride, 1349, Kampfar, Ensiferum, Septicflesh, Skeletonwitch og Slagmaur.

 2014 
16.–19. april med blant andre: Dimmu Borgir, Watain, Hatebreed, Blasphemy, Tristania, Rotting Christ, Gehenna, Kampfar, Fleshgod Apocalypse, Sigh, Obliteration, Glittertind og Vemod.

 2013 
27.–30. mars med blant andre: Satyricon, Deicide, Suffocation, Moonspell, Taake, Dark Funeral, Solefald, Hades Almighty, Aeturnus og Iskald.

2012
4.–7. april med blant andre: Arcturus, Autopsy, Borknagar, Decapitated, Absu, Agalloch, Einherjer, Triptykon, Vesen, Manifest, Trollfest og Dunderbeist.

2011
20.–23. april med blant andre: Immortal, Meshuggah, Voivod, Napalm Death og Exhumed.

Asbjørn Slettemark hadde daglige rapporter fra festivalen i NRK p3 Lydverket.

2010
31. mars–3. april med blant andre: Marduk, Mayhem, Death Angel, Benediction (deres første konsert i Norge), Ihsahn, Taake, Deströyer 666, Finntroll og Belphegor. På klubbkvelden spilte band som Kvelertak, Shining, og Mongo Ninja.

The Kovenant fremførte hele albumet «Nexus Polaris» med nesten samme besetning som på innspillingen, kun Jamie «Astennu» Stinson manglet. Det var også en konsert med Wardruna på Vikingskipshuset på Bygdøy.

Tiårsjubileet var første året Clarion Hotel The Hub (den gang Royal Christiania Hotel) ble benyttet som festivalhotell.

NRK p3 Lydverket gjorde et innslag om den guidede bussturen. 

2009
8.–11. april med blant andre: Kampfar, Carpathian Forest, Keep of Kalessin, Pestilence og Paradise Lost.

2008
19.-22. mars, med (hovedscenene): Skitliv, Onslaught, Tristania, Behemoth, Gorgoroth, The Batallion, Krux, Tulus, Gorefest, Satyricon, Mortal Sin, Unleashed, 1349, Overkill, Destruction, In Vain, Vreid, Axegressor, Cor Scorpii, Dead to This World, Goat the Head, Cult of Luna, Whip, Obsidian Throne, Obliteration (opprinnelig Ramesses, men de kansellerte), Benighted, Den Saakaldte, Drone, Desecration, Iskald, Burst, Shining
 Sub Scene: Slagmark, Cor Scorpii, Goat the Head, Cult of Luna
 Maiden: Deject, Negurá Bunget, Karaoke From Hell
 Blå: Käthe Kollwitz, Sahg, Garage, Insense, Gallhammer
 Rock In: Diskord, Urgehal
Inferno 2008 Kick-Off, med offentliggjøring av fullt festivalprogram, ble arrangert på John Dee 26. januar 2008. Bandene Goat the Head, Stonegard og Iskald spilte. Det ble samtidig arrangert et Kick-off i Trondheim, der de tre norske death metal-bandene Mindgrinder, The Sickening og Metherra spilte.

For første gang gikk festivalen over fire dager, med tilsammen 40 band. Onsdagen ble lansert som «klubbdag» der bandene spilte på mindre scener: Sub Scene, John Dee, Maiden, Rock In og Blå. Sub Scene hadde fri aldersgrense slik at også yngre publikummere kunne delta. Festivalen hadde inntil da vært kjent for at konsertene gikk uten overlapp mellom scenene, slik at publikum kan få med seg alle band. Med innføring av klubbdagen, og de senere års daglige matineprogram på mindre klubbscener, ble dette prinsippet brutt.

Festivalen var nå så stor at den benyttet seg av to hotell (Scandic Edderkoppen og Scandic Byporten).

 2007 
5.–7. april med: Norwegian Metal All-Stars, Trinacria, Primordial, Zyklon, Suffocation, Red Harvest (opprinnelig Sabbat, men de kansellerte), God Dethroned, Sigh, Moonspell, Immortal, Brutal Truth, DHG, Dark Funeral, Tiamat, Sodom, Fatal Demeanor, Karkadan, Unspoken, Paradigma, Watain, Ravencult, Ground Zero System, Rotten Sound, Legion of the Damned, Hecate Enthroned, Lobotomized, Resurrected, Blood Tsunami, Koldbrann, Anaal Nathrakh.

2007-utgaven gikk over tre dager og ble arrangert på Rockefeller og John Dee. 

Det komplette programmet ble offentliggjort på Inferno Kick-Off 3. februar 2007, med musikkinnslag fra det færøyske bandet Týr og det svenske bandet Amon Amarth.

2006
13.–15. april med blant andre: Battered, Bloodthorn, Borknagar, Myrkskog, Bolt Thrower, Carpathian Forest, Emperor, Imbalance Keep of Kalessin, Susperia, Marduk, Rimfrost, Funeral,Manngard, Sahg, Vesen og The Deviant.

2005
24.–26. mars på Rockefeller og John Dee i Oslo med blant andre: Amon Amarth, Arcturus, Aura Noir, Candlemass, Dissection, Gehenna, Goatlord, Gorelord, Green Carnation, Grimfist, Hatesphere, Lamented Souls,  Morbid Angel, Nattefrost, Obliteration, Sunn O))), She Said Destroy, Taakeferd, Vreid.

2004
8.–10. april med blant andre: Decapitated, Khold, Rotting Christ, Gorgoroth, My Dying Bride, Ásmegin, Manifest, My Dying Bride, Aeternus, Susperia, Zyklon, Enslaved, Pawnshop, Urgehal, Myrkskog, og Mayhem.

2003
17.-19. april med blant andre: 1349, Belphegor, Entombed, Vader, The Kovenant, Koldbrann, Taake, Children of Bodom, Opeth, Sirenia, Ragnarok, Red Harvest, Immortal, Lumsk, Audiopain, Runemagick, Shadows Fall og Soilwork.

I etterkant av festivalen ble det gitt ut en samleplate kalt Infernal Gathering (2003, TABU Recordings). Plata inneholdt blant annet spor fra de på det tidspunktet usignerte bandene Koldbrann og Audiopain.

2002
29.-30. mars med blant andre: Aeternus, Dimmu Borgir, Behemoth, Windir, Nocturnal Breed, Carpathian Forest, 1349, Scariot, Vintersorg, Windir, We og Blood Red Throne.

Festivalen ble strømmet på NRK Petres Upunkt, der det ble satt besøksrekord på sidene.

2001
13.-14. april på Rockefeller og John Dee med blant andre: Khold, Cadaver Inc, Borknagar, Audiopain, Zyklon, Enslaved, Trail of Tears, Susperia Farout Fishing,Tidfall, Pain,M-Eternal, Red Harvest, Gehenna, Cybele, Crest of Darkness, Bloodthorn, Hades Almighty

 Se også 

 Beyond the Gates
 Hole in the Sky
 Midgardsblot

 Referanser 

Eksterne lenker
 Inferno-festivalens nettside
 Inferno-konferansens nettside
 Inferno Tattoo Fair & Art Exhibition på Instagram

Kategori:Repeterende arrangementer etablert i 2001
Kategori:Musikkfestivaler i Oslo
Kategori:Heavy metal-festivaler